આ જૂના કોર્પોરેટરો પૈકી ફરીથી ચૂંટાયેલા કોર્પોરેટરો તો સમજ્યા પણ જે પૂર્વ કોર્પોરેટરો આ વખતે ચૂંટણી હારી ચૂક્યા છે કે જે પૂર્વ કોર્પોરેટરોને જે તે રાજકીય પક્ષ દ્વારા ફરીથી ટિકિટ ફાળવાઈ ન હતી તેવા પૂર્વ કોર્પોરેટરોએ નવી ટર્મમાં ચૂંટાઈ આવ્યા બાદ પોતાના લેપટોપ કે મોબાઈલ ફોન પરત કરવાના બદલે ઘરભેગા જ કર્યા છે, પરંતુ કોર્પોરેશન દ્વારા આગામી દસ-પંદર દિવસમાં જાહેર થનારી નવી નીતિમાં પણ જૂના કોર્પોરેટરોએ લેપટોપ- સ્માર્ટ ફોન મ્યુનિ. તંત્રને પરત કરવાની શરત રખાશે નહીં. બીજા અર્થમાં નવી ટર્મ ૨૦૧૫-૨૦ના કોર્પોરેટરો પણ આગામી ઓક્ટોબર-૨૦૨૦માં ટર્મ પૂરી થવાની સાથે જ નવા અપાયેલા લેપટોપ-સ્માર્ટ ફોનને ઘરે રાખી શકશે! હાલ તો રૂ.૧.૦૫ કરોડના ખર્ચે નવા લેપટોપ-સ્માર્ટફોન આવી રહ્યા હોઈ તમામ કોર્પોરેટરોના ચહેરા પર તાજગી જોવા મળી રહી છે!